da da da fr da da da da da en en da
Marianne Borup – Læringsstile, Mange Intelligenser, Værkstedskasser – De 4 læringsstile
Denne side vil jeg bruge til tanker om, hvordan undervisningen kan tage højde for børnenes meget forskellige forudsætninger for skriftsprogsindlæring.
M in skole har et ”Læseprojekt”, som betyder at en læselærer kommer i hver 1. klasse i 3 lektioner ugentligt. Vi udfører et ret fast program, da læseprojektet har eksisteret i ca. 10 år. De børn, der møder i 1. klasse og allerede kan læse, har således et ”problem”, idet læseprojektets metodik er meget orienteret omkring bogstav-lyd-forbindelsen, altså lydmetoden. Det allerede læsende barn er som regel rimelig sikker i dette, og kan altså kede sig meget, afhængig af barnets natur. Nogle af disse børn trives fint med at være de dygtigste og kunne læse alle sætningerne med det samme, og være først færdige med opgaverne, hjælpe de andre og derefter arbejde selvstændigt med øvrige materialer. Men i år var en af de ”læsende” elever så ked at læseprojektet, at han gik hjem og meddelte, at nu ville han i 2. klasse i stedet for 1. Jeg tager barnet med på biblioteket i et frikvarter. Han vælger 2 bøger – Blå Dingo! – og læser for mig, til jeg er sikker på, at det er det rigtige niveau. Jeg laver spørgsmål til bøgerne. Han sidder for sig selv i læseprojektets timer og læser og løser opgaver. Jeg er selv læselærer i klassen, og forlader min gruppe og er henne hos ham et par gange i løbet af hver læsetime – mest i start og slut. Han får – i modsætning til de andre børn - ikke lektier for, for så kan jeg ikke følge med i fremstillingen af spørgsmål til ham. Han får bog og besvarede spørgsmål med hjem, når det er færdigt, så forældre kan følge med i hans læring i disse timer. Han har fået brev med hjem forud for dette tiltags start. Jeg bruger også smutvejen via ”Bogkassen” på nettet og på elevintra, hvor man kan printe 10 spørgsmål ”på linjen” til temmelig mange bøger. Dem bruger jeg dog helst ikke så mange af. Jeg vil gerne have nogle forståelses-spørgsmål med.
Se mine opgaver til 1 bog
Marianne Borup.Designed by: Hans-Peter Ejler Larsen
Anbefal siden til en ven: